

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** **ΝΟΜΟΣ ΦΘΙΩΤΙΔΑΣ****ΔΗΜΟΣ ΣΤΥΛΙΔΑΣ** **ΓΡΑΦΕΙΟ ΔΗΜΟΣΙΩΝ ΣΧΕΣΕΩΝ** |  **Στυλίδα, 31-05-2022** |
| Ταχ.Δ/νση : Ελ. Βενιζέλου 31 Τ.Κ. : 35300 – ΣτυλίδαΤηλ. : 2238350100Fax. : 2238022889Email : **dimarchos-stylidas@stylida.gr** |  |

**ΔΕΛΤΙΟ ΤΥΠΟΥ**

**ΘΕΜΑ:** **Παράταση χορήγηση ειδικού βοηθήματος επανασύνδεσης ρεύματος σε ευάλωτους καταναλωτές**.

Ο Δήμος Στυλίδας  ενημερώνει τους συμπολίτες μας ότι, τροποποιήθηκε η Απόφαση των Υπουργών Οικονομικών και Περιβάλλοντος και Ενέργειας  ΥΠΕΝ/ΔΗΕ/70697/861/14.07.20 με το **(ΦΕΚ Τεύχος Β΄2567/24.05.22)**,  η οποία προβλέπει την παροχή εφάπαξ ειδικού βοηθήματος για την επανασύνδεση παροχών ηλεκτρικού ρεύματος για καταναλωτές με χαμηλά εισοδήματα, οι οποίοι έχουν αποσυνδεθεί ή θα αποσυνδεθούν από το δίκτυο παροχής ηλεκτρικής ενέργειας λόγω ληξιπρόθεσμων οφειλών έως και τις **30-06-2022**.

 Οι ενδιαφερόμενοι, για να υποβάλουν αίτηση, θα πρέπει να έχουν ληξιπρόθεσμες οφειλές, **να αποσυνδεθούν ή να έχουν αποσυνδεθεί από το δίκτυο μέχρι τις 30-6-2022 και να παραμένουν αποσυνδεδεμένοι μέχρι την ολοκλήρωση της διαδικασίας**

**Τα δικαιολογητικά που απαιτούνται για υποβολή αίτησης :**

1. Δήλωση εισοδήματος φυσικών προσώπων **(Ε.1)** του τελευταίου φορολογικού έτους όλων των μελών του νοικοκυριού.
2. Δήλωση στοιχείων ακινήτων **(Ε.9)**όλων των μελών του νοικοκυριού.
3. Εκκαθαριστικό του τελευταίου φορολογικού έτους όλων των μελών του νοικοκυριού.
4. Πράξη διοικητικού προσδιορισμού του Ενιαίου Φόρου Ιδιοκτησίας Ακινήτων **(Ε.Ν.Φ.Ι.Α.)**του τελευταίου φορολογικού έτους όλων των μελών του νοικοκυριού.
5. Πιστοποιητικό οικογενειακής κατάστασης
6. Γνωμάτευση πιστοποίησης αναπηρίας από ΚΕ.Π.Α., για νοικοκυριό που στη σύνθεση του περιλαμβάνει και άτομο ή άτομα με αναπηρία εξήντα επτά τοις εκατό (67%) και άνω.
7. Βεβαίωση του ασφαλιστικού φορέα ή Κρατικού Νοσοκομείου, με
την οποία πιστοποιείται η ανάγκη κατ’ οίκον χρήσης συσκευής μηχανικής
υποστήριξης απαραίτητης για τη ζωή ατόμου ή ατόμων που περιλαμβάνονται στην σύνθεση του νοικοκυριού.
8. Αντίγραφο λογαριασμού κατανάλωσης ηλεκτρικής ενέργειας.

Οι προς εξέταση δικαιούχοι μπορούν να υποβάλλουν αίτηση, η οποία επέχει θέση υπεύθυνης δήλωσης του ν.1599/1986 ως προς τα δηλωθέντα στοιχεία, στο Πρωτόκολλο του Δήμου Στυλίδας είτε ηλεκτρονικά στο e-mail : info@stylida.gr.

Για την υποβολή των αιτήσεων και περισσότερες πληροφορίες, οι ενδιαφερόμενοι μπορούν να επικοινωνούν καθημερινά με το Τμήμα Κοινωνικής Προστασίας του Δήμου Στυλίδας και στο τηλέφωνο 2238350118/ Υπεύθυνη κ. Πάστρα Τριανταφυλλιά.

 **Γραφείο Δημοσίων Σχέσεων**

 **Δήμου Στυλίδας**